גדי שמני

גדי שַמְנִי (נולד ב-23 באוגוסט 1959) הוא אלוף במילואים בצה"ל. כיהן בין היתר כמפקד סיירת צנחנים, כמפקד עוצבת חצי האש, כמפקד חטיבת הצנחנים, כקצין חי"ר וצנחנים ראשי, כמפקד אוגדת עזה, כראש חטיבת המבצעים במטכ"ל, כמפקד פיקוד המרכז וכנספח צה"ל בארצות הברית. שמני נולד בירושלים לסימנטוב ושמחה שמני. בנעוריו למד בתיכון רנה קסין בעיר מגוריו. בנובמבר 1977 התגייס לצה"ל, התנדב לצנחנים, ושובץ בגדוד 202. בצנחנים עבר מסלול הכשרה כלוחם וקורס מ"כים חי"ר. היה מפקד כיתה ויצא לקורס קציני חי"ר, שעם סיומו מונה למפקד מחלקה בגדוד 202. לאחר מכן שימש סגן מפקד פלוגה ומפקד פלוגה, אותה הוביל בקרבות בביירות במלחמת לבנון הראשונה. לאחר המלחמה רצה להשתחרר מצה"ל אך מפקדיו לחצו עליו להמשיך לשרת בחטיבה. גדי נישא להדס, חברתו מאז היותו מפקד כיתה בצנחנים ויצא יחד עם רעייתו הטרייה לארצות הברית לקורס השלמת הקצונה בכוחות המיוחדים של צבא ארצות הברית - הכומתות הירוקות. שמני הוא אחד הקצינים היחידים בצה"ל שהשתתף בסדנת הישרדות של יחידת העילית האמריקאית. לאחר סיום הקורס, בו הצטיין בתחומים רבים, חזר לשרת כמ"פ. על השפעת הקורס סיפר: ”חזרתי משם ישר לצידון, לפקד על פלוגה מסייעת, והרבה פעמים השתמשתי בדברים שראיתי שם. לא בדיוק בטכניקות, אלא בצורת המחשבה והיצירתיות. יום אחד, למשל, קיבלנו דיווח מלבנונים שזיהו מטען מתחת לגשר על נהר. המחבלים תכננו להוריד את כל הגשר כשעובר עליו נגמ"ש שלנו. לקחתי כמה חיילים ונסעתי לשם ברכב אזרחי. ראינו את המטען ואת החוט שהיה מחובר אליו. שכבנו על קצה החוט, בתוך סבך הצמחייה, וחיכינו. גם כשעלה הבוקר נשארנו לשכב שם. במוד הפעולה שהיה מקובל עד אז היינו אמורים להתקפל עם עלות השחר ולהביא חבלנים שיפרקו את המטען. אנחנו נשארנו עוד שעות, מוסווים בתוך השיחים, ובסופו של דבר הגיע המחבל והרגנו אותו”. לאחר מכן שימש כסגן מפקד גדוד 202 תחת המג"ד אלעזר שטרן. בשנים 1987 – 1989 שימש כמפקד סיירת צנחנים. כמפקד הסיירת השתתף בין היתר במבצע חוק וסדר שהתנהל בכפר מיידון בלבנון. בשנים 1989 – 1990 היה שמני מפקד גדוד 890 של הצנחנים. מעט לפני סיום תפקידו כמג"ד, נפצע קשה והנהג שלו נהרג כאשר הרכב בו נסע החליק התהפך והידרדר לתהום בצד הכביש בצמוד לגדר המערכת בגבול לבנון בגזרת זרעית. לאחר טיפולים רפואיים ושיקום שנמשכו כשלושה חודשים שב לתפקידו כמפקד הגדוד. בתפקידיו הבאים שימש מפקד גדוד בבית הספר לקצינים, מפקד חטיבה 226 חטיבת מילואים של הצנחנים בשנים 1993–1995, מפקד חטיבת יהודה בשנים 1995–1997, ומפקד עוצבת חצי האש, חטיבת צנחנים מובחרת במילואים בשנים 1997–1999, משנת 1999 עד 2001 שימש כמפקד חטיבת הצנחנים. בשנת 2001 הועלה לדרגת תת-אלוף ומונה לקצין חי"ר וצנחנים ראשי. בשנת 2003 התמנה למפקד אוגדת עזה, ועמד בראשה בלחימה כנגד הטרור הפלסטיני. ב-2004 שימש ראש חטיבת המבצעים במטכ"ל. בספטמבר 2005 קודם לדרגת אלוף ומונה למזכירו הצבאי של ראש הממשלה אריאל שרון ובהמשך היה מזכירו הצבאי של ראש הממשלה אהוד אולמרט ושימש בתפקידו במהלך מלחמת לבנון השנייה. ב-31 במאי 2007, בתום כהונתו כמזכירו הצבאי של ראש הממשלה, מונה למפקד פיקוד המרכז. במהלך כהונתו אירעו עימותים בינו לבין ציבור המתנחלים ביהודה ושומרון, על רקע פרסום צווי הגבלת תנועה לקיצוניים יהודים שנחשדו בפעילות טרור. באוקטובר 2009 מונה לנספח צה"ל בארצות הברית. בנובמבר 2012 סיים את תפקידו והשתחרר מצה"ל. לאחר פרישתו מצה"ל ייעץ לקבוצות התכנון של ג'ון אלן, שליח נשיא ארצות הברית ברק אובמה לשיחות בין ישראל ולפלסטינים, לגבי חשיבות בקעת הירדן לישראל. שמני תמך במימוש פתרון שתי המדינות. הוא פרסם במאי 2016 יחד עם עמיתים אמריקאים תוך התייעצות עם מפקדים למען ביטחון ישראל במסגרת "המרכז לחשיבה ביטחונית אמריקנית חדשה (CNAS)"(אנ'), מחקר ותוכנית ביטחונית שכותרתה "סידורי הביטחון במסגרת פתרון שתי המדינות", הכולל הסדרי ביטחון בבקעת הירדן. שמני משמש כיושב ראש ועד ידידי הארגון היציג של נפגעי פעולות איבה. חברי הוועד פועלים בהתנדבות לרווחת הנפגעים ומשפחותיהם. שמני שותף עם ד"ר משה צברי בחברת GME TRUST העוסקת בניהול משברים בישראל ובחו"ל. עוד עוסקת החברה בשיפור תהליכי עבודה והטמעתם, בארגונים שונים בישראל ובעולם. בישראל מתמקדת החברה בסיוע לרשויות מקומיות במגזר המיעוטים ובפריפריה, על ידי שיפור תהליכי העבודה, תהליכי קבלת ההחלטות והובלת פרויקטים מגוונים. בשנת 2015 מונה לראש מטה היבשה בתעשייה האווירית ומיצב את תחום היבשה כתחום מוביל עם מכירות שנתיות של כ-400 מיליון דולר בשנה. בתקופתו הוגדר תחום היבשה כמנוע צמיחה והושקעו משאבי מו"פ בעיקר בתחומי הרובוטיקה היבשתית ומערכות לחימה אוטונומיות. בינואר 2019 עבר לכהן כסגן נשיא לצפון אמריקה של חברת ICTS Europe, חברה בבעלות קבוצת SOFINOR הצרפתית, העוסקת בשרותי אבטחה וניהול בכ-150 שדות תעופה ברחבי אירופה, קנדה וארצות הברית ובמתקנים אסטרטגיים ומסחריים במקומות רבים ברחבי אירופה וצפון אמריקה. שמני הירבה להתבטא בענייני מדיניות הקשורים לתהליך השלום והמזרח התיכון מאז השתחרר מצה"ל. במסגרת זו, לא היסס לבקר את המתנחלים האלימים בגדה המערבית. באוגוסט 2016 אמר שמני בכנס של מפקדים למען ביטחון ישראל: ”הבאנו את הכיבוש לרמה של אמנות, אנחנו אלופי העולם בכיבוש. הייתי אלוף פיקוד המרכז, אלוף הכיבוש. כל צעד שאנו עושים צריך להיגזר מראיית המטרה האסטרטגית - היפרדות מהפלסטינים.” בפברואר 2020 אמר כי תוכנית המאה היא בסיס מצוין למשא ומתן לסיום הסכסוך. הוא ראה באור חיובי את הסכמי אברהם אך היה סבור כי לא היה ניתן לזנוח את הזירה הפלסטינית. בספטמבר 2020 התייחס לשלטון החמאס ברצועת עזה באותם ימים: "חמאס ברצועת עזה, כשהוא רוצה הוא שולט וכשהוא לא רוצה יורים ויש בלונים. קורה שם ההפך ממה שצריך לקרות. אנחנו מחזקים את החמאס בהעברת הכספים, בכך שמאפשרים לאסירים לחגוג בבתי הכלא. רואים זאת הפלסטינים ביו"ש ומבינים שישראל מבינה רק כוח..." במרץ 2023 כתב כי ממשלתו של בנימין נתניהו מובילה בהתנהלותה לפגיעה חמורה בהרתעה הישראלית. מורשת נתניהו בעיניו הוגדרה בין היתר כאיראן כמדינת סף גרעינית וחמאס כאופציה מתחזקת בזירה הפלסטינית. שמני המשיך לבקר את מדיניות הממשלה גם במהלך מלחמת חרבות ברזל. ב-11 במאי 2024 הצהיר "היה צריך לפעול ברפיח כבר ביום הראשון למלחמה ולהתנתק מציר פילדלפי". לטענתו המועד בו בחר נתניהו לפלוש נעשה על מנת לחמוק מהמשפט המתנהל נגדו. שמני בעל תואר ראשון בכלכלה ומדעי המדינה מטעם אוניברסיטת בר-אילן ובעל תואר שני בביטחון לאומי מטעם אוניברסיטת חיפה. הוא בוגר המכללה הבין-זרועית לפיקוד ולמטה של צה"ל, בוגר קורס בכוחות המיוחדים של צבא ארצות הברית בצפון קרוליינה, ובוגר המכללה למלחמה של צבא ארצות הברית. שמני נשוי להדס ואב לשלוש בנות ובן. שתי בנותיו הגדולות שרתו בצה"ל כקצינות, בנו משרת בתפקיד קצונה ביחידה לוחמת ובתו הצעירה משרתת כקצינת הדרכה. מתגורר במודיעין-מכבים-רעות. עמוס הראל‏, גדי שמני מונה לאלוף פיקוד המרכז, באתר וואלה, 13 במאי 2007 עמוס הראל, צרות של אלוף, באתר הארץ, 3 באוקטובר 2008 עפר שלח, שמני והסטירה שלא הייתה, באתר nrg‏, 11 בספטמבר 2009 עמוס הראל, האלוף שמני: עלייה דרמטית באלימות המתנחלים, באתר הארץ, 2 באוקטובר 2008 עמוס הראל, שנית צה"ל לא ייסוג כמנוצח, באתר הארץ, 7 במרץ 2004 יעל ליבנת, לחזור על עקבותיהם, באתר צה"ל (דרך ארכיון האינטרנט), 27 בספטמבר 2012 יואב זיתון, הולך הביתה: האלוף גדי שמני פורש מצה"ל, באתר ynet, 1 בנובמבר 2012 רוגל אלפר, גם האלוף במיל' גדי שמני רק מילא פקודות, באתר הארץ, 2 בספטמבר 2016 תקיפה בסוריה: "העולם מסתכל, אין חזרה", באתר ynet, 27 באוגוסט 2013 חדשות 2, ‏אלוף פיקוד המרכז לשעבר גדי שמני: "ניסיון הפיגוע בבסיס צה"ל – עליית מדרגה בטרור", באתר ‏מאקו‏, 18 באוקטובר 2013 שמני על המשא ומתן: 'יש לנו ניסון רע עם כוחות בינ"ל', גלי צה"ל, ‏ 11.12.2013 יוני שנפלד ומאי רש, צו אלוף, במחנה, ‏ 04.09.2013, עמודים 15–18, כפי שהועלה באתר פרש יואב זיתון, טרור יהודי ביצהר: "עלול להגיע לירי בחיילים", באתר ynet, 9 באפריל 2014 עמיר רפפורט, "בשגרת המלחמה עלולות לקרות גם טעויות: לאל"ם גדי שמני שסיים השבוע את תפקידו כמפקד חטיבת הצנחנים אין נקיפות מצפון", ידיעות אחרונות 24 שעות, ‏ 21.06.2001, עמוד 9, כפי שהועלה באתר פרש קרולינה לנדסמן, אמנות הכיבוש על פי גדי שמני, באתר הארץ, 5 באוקטובר 2016 יבשה לאן, 28 בפברואר 2018, New-tech Military Magazine אריאל ויטמן, ‏האלוף שמסביר: כך תיראה הלחימה בעזה אחרי עסקאות החטופים, באתר גלובס, 28 בנובמבר 2023 מאמרים פרי עטו שתי מדינות, בקעה אחת, באתר הארץ, 30 בדצמבר 2013. סימן עם עיפרון על המפה: המזכיר הצבאי נפרד משרון, באתר וואלה, 11 בינואר 2014. המפקד של כולנו, באתר ישראל היום, 12 בינואר 2014. גבולות 67' אינם רלוונטיים יותר, באתר הארץ, 20 בינואר 2014. האמת על "תוכנית קלקיליה" והצבא, באתר ynet, 23 ביוני 2017. זמן להיפרד, באתר ynet, 8 בדצמבר 2018 סיפוח: השלכות ביטחוניות הרסניות (אורכב 15.02.2020 בארכיון Wayback Machine), מגזין ליברל, 14 בינואר 2019 יוני שנפלד ומאי רש, צו אלוף, במחנה, ‏ 4 בספטמבר 2013, עמודים 15–18, כפי שהועלה באתר פרש. גדי שמני, "כל דור ולבנון שלו", במחנה, ‏ 21 במאי 2010. מאיה פולק, ‏מושג ירוק, בעיתון מקור ראשון, 10 ביוני 2019. יגאל מוסקו, "עשו ממנו רמבו", מוסף 7 ימים של ידיעות אחרונות, ‏ 1 באפריל 2005 אלעזר שטרן, משא כומתה - ניווטים בגובה העיניים, למשכל - הוצאת ידיעות אחרונות וספרי חמד, 2009, עמודים 66-63. דורון אלמוג, "שום דבר לא עזר", במחנה, ‏ 21 במאי 2010. עמיר רפפורט, מחקו את הכפר, מחקו את רון ארד, באתר nrg‏, 19 ביולי 2008 פליאה קטנר ועדי חכמון, "חמישים לשמונה מאות תשעים", במחנה, 20 ביוני 2003. יוסי יהושוע וראובן וייס, "הגדוד של המדינה", ידיעות אחרונות מוסף 7 ימים, ‏ 7 באוקטובר 2011. המתנחלים בחברון מאיימים למנוע את פתיחת רחוב השוהדא לפלשתינים, באתר גלובס, 3 בפברואר 1997 אמיר זוהר, זה מה יש, ועם זה נפסיד, באתר הארץ, 23 באוגוסט 2006 עפר שלח ויואב לימור, שבויים בלבנון, האמת על מלחמת לבנון השנייה, הוצאת ידיעות ספרים, 2007, עמוד 252. עמוס הראל, גדי שמני מונה לתפקיד אלוף פיקוד המרכז, באתר הארץ, 13 במאי 2007 אנשיל פפר, אלוף פיקוד מרכז היוצא, גדי שמני: להוקיע את הגורמים הקיצוניים בגדה, באתר הארץ, 21 באוקטובר 2009 אמיר בוחבוט‏, אלוף גדי שמני הודיע על פרישתו מצה"ל בתום 35 שנות שרות מרשימות., באתר וואלה, 1 בנובמבר 2012. אמנון לורד, קרי שכנע לתמוך בנסיגה מהבקעה ויעלון התפרץ, באתר nrg‏, 16 בינואר 2014 יצחק בן-חורין, הגנרל שמנסה לעשות שלום במזרח התיכון, באתר ynet, 21 בדצמבר 2013 גלעד צוויק, 'מפקדים לביטחון ישראל' ממהרים לסגת, באתר מידה, ‏2017-01-16 אילן גולדנברג, גדי שמני, נמרוד נוביק וכריס באומן, A Security System for the Two-State Solution הדס גליקו, האלוף במיל' גדי שמני מונה לראש מטה היבשה בתעשייה האווירית, באתר כלכליסט, 1 באוקטובר 2015 יובל אזולאי, ‏שמני פורש מהתעשייה האווירית; יכהן כסגן נשיא בחברה לאבטחת שדות תעופה, באתר גלובס, 24 באוקטובר 2018 האלוף גדי שמני לערוץ 7: מפלצת קטנה פרחה ביו"ש, לאן נעלמה הציונות הדתית? ניר דבורי, ‏מפקד פיקוד המרכז לשעבר שמני: "ישראל היא אלופת הכיבוש", באתר ‏מאקו‏, 31 באוגוסט 2016 אלוף (מיל') גדי שמני ('מפקדים למען ביטחון ישראל'): אנחנו כתנועה מאוד תומכים בתוכנית המאה | 103fm, באתר 103FM - האזנה לרדיו און ליין שמעון כהן, שמני: הסכמים בלי לזנוח את הרש"פ, באתר ערוץ 7, 16 בספטמבר 2020 ציוץ של בין כספית אלוף במיל' גדי שמני, ‏נתניהו גורם לפגיעה חמורה בהרתעה הישראלית, אלוף במיל' גדי שמני, באתר גלובס, 27 במרץ 2023 פלד ארבלי, ‏"קודם כל פעולה פוליטית": עד כמה הכניסה לרפיח באמת קריטית לישראל?, באתר מעריב אונליין, 11 במאי 2024 האלוף במיל' גדי שמני: "פורום קהלת פגע באינטרסים של מדינת ישראל - על השב"כ לחקור אותו"